cyanic-selkie/wikianc huggingface dataset:
Taino
Hispaniola
På nordkysten av Hispaniola etablerte Columbus den første spanske kolonien La Navidad 25. desember 1492. 39 menn ble etterlatt i kolonien mens Columbus vendte tilbake til Spania for å hente forsterkninger. Men da Columbus kom tilbake i november 1493 med 1200 nye kolonister, var kolonien brent ned og alle kolonistene drept. Columbus fikk vite at kolonistene hadde oppført seg dårlig, og at de lokale tainoene hadde kvittet seg med dem. Nye konfrontasjoner oppsto pga. spanjolenes framferd, og i 1495 ble 1600 tainoer tatt til fange i nedre del av Vega-dalen nord på øya. 550 ble sendt som slaver til Spania, 600 ble fordelt som slaver til kolonistene, mens 400 kvinner og barn ble sluppet fri. Mange av kvinnene var så panikkslagne at de løp fra barna sine og forsvant hals over hode. I 1496 forsøkte høvding Guarionex øverst i Vega-dalen å samle tainoene i området i motstandskamp mot de brutale spanjolene som herjet dalen. Etter spanjolenes egen beretning samlet han mange tusen krigere for å møte spanjolene. Bartolomeo Columbus, Christofer Columbus´ bror, som var kommandør i den nye kolonien, marsjerte mot ham med flere hundre mann med musketter, en ryttertropp og et kobbel blodhunder. Tainoene hadde ingen sjanse, og før de hadde fått anledning til noen som helst motstand, ble de slaktet ned; hugget ned med skarpe sverd, skutt, bitt ihjel av blodhundene eller trampet ned av hestene, dyr de aldri før hadde sett. Høvding Guarionex måtte deretter underkaste seg spanjolenes herredømme, og måtte selv sørge for at et fort ble bygget for spanjolene på en høyde like ved landsbyen hans. Alle tainoer over 14 år ble nå pålagt å forsyne spanjolene med en viss mengde gull, de som ikke maktet å framvise den avtalte mengde ved innkrevingstidspunktet fikk avhogd en hånd.
Etter underkuelsen av Guarionex fortsatte spanjolene sin fremmarsj videre sørover på øya. Ny koloni ble etablert i 1497 der Santo Domingo ligger nå, og kolonien i nord ble forlatt. Siden gikk ferden videre vestover på øya, der høvding Behechio, som hersket over det fruktbare og folkerike Jaragua, inngikk vennskapsavtale med spanjolene mot en årlig tributt med matvarer og bomull. Jaragua fikk være i fred til 1504, da spanjolene vendte tilbake og inviterte alle regionens høvdinger til "vennskapelig" møte med øyas nye guvernør Ovando. Der ble de invitert til å overvære en ridderturnering. "Ridderturneringen" ble snudd til en massakre, der alle høvdingene og deres familier ble drept. Deretter ble alle tainoene tatt hånd om og satt i arbeid gjennom det såkalte "encomienda"-systemet, der tainoene ble fordelt som arbeidskraft til kolonistene, som etter fordelingsavtalen samtidig skulle sørge for å "kristne" tainoene. Dette systemet var blitt satt i virksomhet på andre deler av øya alt fra 1498, da Christofer Columbus kom tilbake fra Spania med nye fullmakter. Fra 1504 var hele øya organisert etter dette systemet, og fikk på kort tid stor innvirkning på taino-samfunnet, som brøt helt sammen. Tainoene døde i store mengder av overarbeid, manglende livslyst og underernæring, siden muligheten til å dyrke mat ved siden av arbeidet for spanjolene var begrenset, barn og gamle døde av manglende omsorg, og fødselstallene sank til tilnærmet 0. I 1509 var mangelen på arbeidskraft så stor at man som nevnt begynte å importere slaver fra Bahamas, men da heller ikke det hjalp, flyttet spanjolene fokus på Cuba, som ble invadert i 1511. Andre spanjoler flyttet over til Puerto Rico i 1513, der skjebnen til lokalbefolkningen ble den samme som på Hispaniola, de ble straks organisert i encomiendas og arbeidet seg til døde. Også Jamaica ble tømt for befolkning for å tilfredsstille spanjolenes behov for arbeidskraft på Hispaniola. I 1514 ble det holdt en ny omfordeling av de gjenværende tainoene på øya; da var det 22 000 igjen. I 1519 ble de resterende tainoene rammet av en epidemi som ble bragt til øya av de første svarte slavene som ble importert for å erstatte de svinnende tainoene som arbeidskraft. Da epidemien var over var det bare 2000 tainoer igjen. I 1542 visste man bare om 200 tainoer på øya, mens det rundt 1550 ikke var en "kristnet" taino igjen. I noen bortgjemte fjellområder oppdaget man noen bortgjemte landsbyer med tainoer i 1555, men også de forsvant, slik at tainoene var totalt forsvunnet fra Hispaniola på slutten av 1500-tallet. Det var de også på alle de andre øyene.
Tainoenes ettermæle
Mange i Den dominikanske republikk påberoper seg stolt å ha tainoblod i årene, da det oppsto en viss meztisisering gjennom mer eller mindre frivillig omgang mellom spanske menn og tainokvinner som ble tatt som konkubiner. Minnet holdes også i hevd gjennom heroiseringen av Enriquillo, en tainohøvding som gjorde opprør og gjennomførte en vellykket motstandskamp fra opprørslandsbyer i Bahurucofjellene. Han og hans folk ble til slutt innvilget et liv i frihet i en fri landsby under spansk "beskyttelse", mot at han og hans menn hjalp til med å jage og fange rømte svarte slaver i de samme Bahurucofjellene. Hele hans landsby ble brent ned og alle tainoer i landsbyen ble massakrert i 1537 av «svarte rømlinger» (cimarrones), som så på Enriquillo og hans menn som sine farligste forfølgere. I Santo Domingo står det en statue av høvding Enriquillo utenfor hovedstadens Historisk Museum, det er skrevet flere bøker om ham, og alle skolebarn i Den dominikanske republikk lærer om ham. En innsjø på øya, Lago Enriquillo, er også oppkalt etter ham. En annen berømt tainohøvding er Hatuey, som kom seg unna massakren i Jaragua i1504 og flyktet med sin landsby til Cuba. Der ytte han motstand mot de invaderende spanjolene i 1511, men ble tatt til fange. Han fikk valget mellom å bli brent på bålet eller bli garrotert (kvelt med en løkke rundt halsen). Han fikk tilbud om å "bare" bli garrotert hvis han lot seg kristne før henrettelsen, da ville han også få anledning til å komme til de kristnes Paradis. Hatuey valgte bålet, da han slett ikke ville møte igjen de brutale spanjolene i deres "Paradis".
Don Toliver
Toliver ga ut sin første mixtape på et stort plateselskap, Donny Womack i august 2018. Han er mer kjent for singlene «No Idea» og «After Party» fra hans debutalbum Heaven or Hell, som ble populære gjennom videodelingsappen TikTok. Ellers fikk han et lite gjennombrudd som ukreditert gjesteartist på Cactus Jack-grunnlegger Travis Scotts låt «Can't Say» fra hans album Astroworld. I august 2020 var han med på Internet Moneys singel «Lemonade», sammen med rapperne Gunna og Nav.
Alf Johannesen
Alf Frithjof Johannesen (2. august 1906, død 24. desember 1987 i Oslo) var en norsk jurist, marineoffiser og ordfører i Bergen og Laksevåg for Nasjonal Samling (NS).
I Kommunalforordningen av 21. desember 1940 tok Innenriksdepartementet seg retten til å avsette offentlige tjenestemenn og valgte tillitsmenn i kommuner og fylker, og erstatte dem med NS-medlemmer. Lokaldemokratiet skulle erstattes av førerprinsippet, der ordføreren, utnevnt av departementet, skulle fatte vedtak etter eget omdømme. Det viste seg vanskelig å få fylt alle vervene med kompetente NS-medlemmer, og mange av dem ble derfor beordret til å påta seg slike stillinger.
9. april 1940 var Johannesen kaptein ved Marinens intendantur i Horten. Han meldte seg inn i NS 17. oktober 1940. I november 1941 ble Johannesen beordret til Bergen for å overta stillingen som finansrådmann med virkning fra 5. desember 1941. NS' kommunale «nyordning» lot lenge vente på seg i Bergen, fordi partiets lokallag hadde få egnede medlemmer å plassere i kommunale nøkkelstillinger. I tillegg kom at førkrigsordføreren, Asbjørn Stensaker, ble på sin post helt til 28. mars 1942 for å motvirke nazifisering av kommunen. 30. mars 1942 ble Johannesen utnevnt av NS-myndighetene til ny ordfører i Bergen. Han og familien bodde på Christinegården i bydelen Sandviken, der han for kommunale midler lot hagen restaurere. Fra 20. oktober 1944 var han også NS-ordfører i Laksevåg. Han beholdt disse vervene frem til frigjøringen 8. mai 1945.
Først 9. februar 1948 oversendte politimesteren i Bergen tiltalebeslutningen. På det tidspunkt hadde Johannesen flyttet til Underhaugsveien 53 på Jar. Overrettssakfører Erik Secher var offentlig beskikket forsvarer i straffesaken. Blant tiltalepunktene inngikk Johannesens oppkjøp av alle husdyrene i Telavåg, omkring 90 kyr og 150 sauer for kommunale midler, kr 25.230, etter at Telavåg var herjet og brent i april 1942. «Tiltalte besørget husdyrene videresolgt, dels til livdyr og dels til slakt, og selv kjøpte siktede 1 sau og 1 lam til fôring og slakt.»
I landssvikoppgjøret ble Johannesen i 1948 frifunnet for noen befatning med dyrene fra Telavåg, for å ha villet utskrive lærerne til arbeidsinnsats, og for avskjedigelse av en kommunal funksjonær. Men han ble dømt til 2 års tvangsarbeid med fradrag av 518 dager i varetekt, tap av stemmerett i 10 år og tap av stilling som marineintendant for alltid, samt en inndragning av kr 10.000, men frifunnet for erstatningskrav pga sin økonomiske stilling.
I granskningssaken mot bysekretæren etter krigen, beskriv kontorfullmektigen NS-ordfører Johannesen som «elskverdig og snakket aldri politikk». Han ble ingen pådriver for «nyordning» i Bergen kommune. I rettssaken mot Johannesen uttalte Bergen byrett at han hadde søkt å ivareta befolkningens interesser. En rekke kommunale etatsjefer og tjenestemenn ga NS-ordføreren «et meget godt skussmål». Retten kom til at Alf Johannesens NS-medlemskap hadde vært av rent passiv art.
Konteinerformat
Konteinerformat er et filformat som har til oppgave å multiplekse datastrømmer. Dette er en forskjell fra en arkivfil, som inneholder datastrømmene etter hverandre.
Konteinerformater for multimedia
Et typisk bruksområde for konteinerformater er å multiplekse datastrømmer av lyd, video og undertekst. Hver datastrøm svarer til en bestemt Kodek.
Eksempler på slike konteinerformater:
Paul K. Monsen
Paul Kornelius Monsen (født 7. oktober 1906, død 30. november 1973 i Stange) var en norsk offiser i handelsflåten. Han er kjent for sin innsats under andre verdenskrig, da han ble dekorert med Krigskorset, Norges fremste utmerkelse.
Kvarstadbåtene
Monsen var i 1942 skipsfører på en av de såkalte kvarstadbåtene, de norske skipene som ble liggende i Göteborg etter det tyske angrepet på Norge 9. april 1940. Skipene ble forsøkt brakt over til alliert havn i Storbritannia. Monsen var skipsfører på MT «Rigmor». Skipet forlot Göteborg 31. mars 1942, samtidig som MT «B.P. Newton» og MT «Lind». MT «Rigmor» ble to ganger angrepet av tyske bombefly og påført skade. Mannskapet måtte gå i livbåtene og ble reddet av det britiske orlogsfartøyet HMS «Eskimo». Den sterkt skadete MT «Rigmor» ble senket av britene for å unngå at det falt i fiendens hender.
Kampen om kontroll over norsk tonnasje og kvarstadbåtenes utbrudd vakte stor oppmerksomhet, ikke minst fordi kun to av de ti skipene som brøt ut sist i mars 1942 kom fram til alliert havn. Seks skip ble senket, blant disse MT «Rigmor», og to returnerte til svensk havn. Det var store tap og overlevende mannskap ble ført som fanger til Tyskland. Bare to skip, MT «Lind» og MT «B. P. Newton», kom trygt fram til alliert havn. Kaptein Monsen gikk etter ankomsten til Storbritannia til sultestreik i protest mot sjøfolkenes skjebne.
Krigskorset
I statsråd 21. august 1942 ble skipsfører Monsen tildelt Krigskorset for å ha brutt blokaden og satt kursen mot havn i Storbritannia.
Joan Harrison
Joan Harrison (født 29. november 1935) er en sørafrikansk tidligere svømmer og olympisk mester. Hun konkurrerte i Sommer-OL 1952 i Helsingfors, hvor hun tok gull på 100 m bryst.
Utmerkelser
Harrison fikk plass ved International Swimming Hall of Fame i Fort Lauderdale i Florida i 1982.
Tongzi
Tongzi  (kinesisk: 桐梓县, pinyin:  Tóngzǐ Xiàn )  er et fylke i byprefekturet Zunyi i provinsen Guizhou i Folkerepublikken Kina. Her er det under utbygging et stort kraftverk – Tongzi kullkraftverk på 1 200 MW.
Samferdsel
Kinas riksvei 210 løper gjennom området. Riksveien begynner i Baotou i Indre Mongolia, fører gjennom Yan'an, Xi'an, Chongqing og Guiyang og ender opp i Nanning i Guangxi.
Kunshan
Kunshan (kinesisk: 昆山; pinyin: Kūnshān) er en by nær Suzhou, og er administrativt et byfylke. Det ligger opp mot byprovinsen Shanghai, og er regnet som det mest økonomisk vellykkede byfylket i Folkerepublikken Kina (2007). I 2004 hadde byen 627 000 innbyggere. Det har vært en stor tilstrømning av investorer og forretningsfolk fra Taiwan til Kunshan.
Det er av kulturell interesse at den eldste kinesiske teatervariant er knyttet til melodien Kunshan diao, den melodien som utviklet seg til kunqu.
Kunshan er fødestedet til Fei Junlong, Gong Xian og Song Qingling.
Verdebns lengste bro (2014), Danyang–Kunshan-broen for høyhastighets jernbane, som står på stylter over jordbruksland og annet terreng, løper her.
Kulturminner
Det neolittiske funnsted Chuodun (Chuodun yizhi, 绰墩遗址) – viktig for forståelsen av våtrisdyrkingens historie – ble i 2006 oppført på Folkerepublikken Kinas liste over kulturminner.
Administrative enheter
Kunshan består av ti storkommuner:
Industriområder
Det finnes to industriområder med særvilkår:
Samferdsel
Byen er stoppested på den viktige jernbanelinen Jinghubanen som løper fra Beijing til Shanghai via blant annet Tianjin, Jinan, Nanjing og Suzhou.
Beijing-Shanghai høyhastighetstog har også stoppested her. Mellom Kunshan og Danyang går denne jernbanen på en viadukt over bakkenivå, noe som litt avhengig av hvilken definisjon som benyttes, kan regne strekningen som verdens lengste bro, på nesten 165 km.
João Ribeiro de Barros
João Ribeiro de Barros (født 4. april 1900, død 20. juli 1947) var den første a v tre amerikanske flyvere  som fløy fra Europa til Amerika. Den 28. april 1927, krysset han Atlanterhavet med et Savoia-Marchetti S. 55 sjøfly - «Jahú». Under flyvningen hadde han selskap av tre andre: João Negrão (co-pilot), Newton Braga (navigatør) og Vasco Cinquini (mekaniker). De fire flygere fløy fra Genova i Italia, til Santo Amaro (São Paulo), med mellomlandinger i Spania, Gibraltar, Kapp Verde og Fernando de Noronhas, i brasiliansk territorium.
Historie
De Barros var student ved Ateneu Jauense og fullførte videregående skole ved Instituto de Ciências e Letras av São Paulo. Han ble betraktet som en flink student.
I 1919 forlot han skolen og bestemte seg for å ta utdannelse som flyver USA. Den. 21. februar 1923 fikk han sertifikat No. 88 fra Inernational League i Frankrike. Han startet sin pilotkarriere i Frankrike, og har fikk mer trening i luftakrobartikk og navigasjon og som pilot i USA og luftakrobatikk i Tyskland.
Langrenn under Paralympiske vinterleker 2018 – Stående menn
Langrenn for stående menn under Paraolympiske vinterleker 2018 hadde tre øvelser. Det var 20 km fri den 12. mars, sprint klasisk 15. mars og 10 km klasisk den 17. mars.
Flipotte
Flipotte er en fransk drama-stumfilm fra 1920, regissert av Jacques de Baroncelli og med Gabriel Signoret i hovedrollen. Filmen er basert på en roman av Henry Kistemaeckers.
Chinese Cross Currents
Chinese Cross Currents eller Shenzhou Jiaoliu er et tospråklig (engelsk-kinesisk) sinologisk fagtidsskrift som utgis i Macao av Instituto Ricci de Macau.
Tidsskriftet ønsker å belyse hvordan forskjellige tankestrømninger kommer til uttrykk, påvirker og endrer det kinesiske samfunn.
Eirik Vang Aas
Eirik Vang Aas (født 13. januar 2002) er en norsk landeveissyklist fra Surnadal som (per 2023) sykler for det franske sykkellaget CC Etupes.
Vang Aas startet sin sykkelkarriere i 2018, da han gikk toppidrettslinjen på Melhus videregående skole og syklet for den trønderske sykkelklubben Gauldal SK.
I 2021 ble Vang Aas nummer fem på Norgesmesterskapet i landeveissykling for menn i klassen U23. I 2022 fikk Vang Aas sin første seier i Norgescupen under sykkelrittet UNO-X Tour te Fjells. Aas ble nummer tre sammenlagt i Norgescupen for menn Elite 2022.
Sesongen 2023 sykler Vang Aas for det franske sykkellaget CC Etupes.
Olho d’Água
Olho d'Água er en kommune i delstaten Paraíba i nordøstregionen av Brasil.
Huidong (Liangshan Yi)
Huidong (kinesisk: 会东县; pinyin:  Huìdōng Xiàn) er et fylke i det autonome prefekturet Liangshan Yi i provinsen Sichuan i Folkerepublikken Kina.
I 1999 hadde fylket en befolkning på 356,004.
Wudongde-demningen, som vil bli ett av verdens kraftigste vannkraftverk, skal bygges der elven Jinsha renner mellom fylkene Huidong og Luquan (i Yunnan).
J.E. Grefstad
John E. Grefstad (født 14. november 1857, død 30. juli 1935) var en norsk lærer, kirkesanger og lokalpolitiker (V).
Grefstad ble utdannet lærer ved Klæbu seminar i 1876 og arbeidet deretter i Surnadal. Fra 1878 var han lærer i Meldal, og fra 1900 også kirkesanger. Ved siden av dette drev han gårdsbruk.
Han ble valgt inn i Meldal herredsstyre i 1897, og var Meldals ordfører 1914–1919. I perioden 1903–1906 var han vararepresentant til Stortinget for Søndre Trondhjems amt.
Karishma Karki
Karishma Karki (født 18. juli 1993) er en nepalsk svømmer, som spesialiserer seg i disiplinen fristil.
Karki har ingen større internasjonale resultater, og fikk sin olympiske debut da hun representerte Nepal under Sommer-OL 2008, der hun ble slått ut i de innledende heatene.
The Mamas and the Papas
The Mamas and The Papas er en amerikansk folk-rockgruppe dannet i 1965. Gruppen ble raskt veldig populær med sine karakteristiske vokalharmonier og melodier som «California Dreamin'», «Monday Monday» og «Dedicated to the One I Love». Gruppen ble oppløst allerede i 1968, men rakk å spille en betydelig rolle i fremveksten av hippiekulturen i California.
Gruppen hadde et sunt og familievennlig image og appellerte musikalsk til et mer tradisjonelt, eldre publikum enn sine samtidige. Bak den sunne fasaden var det stoffmisbruk og konflikter. Deres første hit, California Dreamin, kom på 4. plass på Hot Hundred i USA og solgte over 1 million eksemplarer. Monday Monday nådde 1. plass i USA og 3. plass i Storbritannia. Medlemmene flyttet inn i villaer i Bel Air og ekteparet Phillips satte opp studio på loftet der. Bandet solgte svært godt til et bredt publikum og ble respektert av sine samtidig musikere. Blant andre Paul McCartney og Brian Wilson spiltet studioet på loftet sammen. En god del av utgivelsene var coverversjoner av andres musikk. Bandmedlemmene hadde eller spilte ulike karakterer som pressen gjorde mye ut av i sin dekning: Michelle Phillips var den sjenerte, vakre engelen; Elliot den overvektige, utadvendte og temperamentsfulle; John Phillips det musikalske geniet og Doherty den staute, humoristiske kanadieren. Bandet hadde tydelig innflytelse på 1970-talls band som ABBA og Bucks Fizz.
Sommeren 1967 organiserte John Phillips og produsenten Lou Adler Monterey Pop Festival med blant andre Jimi Hendrix, Janis Joplin og bandet selv. En helaftens film fra festivalen ble en kommersiell suksess. Dette året fikk bandet tiltagende problemer og under reise i Storbritannia vinteren 1967 ble Elliot arrestert anklaget for tyveri fra et hotell. De bestemte seg for å fullføre det fjerde albumet og deretter satse på solokarriere. Bandet ble oppløst i 1968. Michelle Phillips begynte som skuespiller og Elliot drev sin solokarriere med lite hell. Doherty og John Phillips karrierer ble hemmet av deres utsvevende livsstil. I 1971-1972 forsøkte bandet en gjenforening med nytt album og John Phillips forsøkte å restarte bandet på 1980-tallet med hjelp blant annet av datteren. Elliot døde av hjertesvikt i 1974.
John Phillips (Papa John) og Michelle Phillips har gitt ut bøker om karrieren.
Diskografi
The Mamas and the Papas' plateutgivelser ble produsert på linsens for Dunhill Records av RCA Victor for det europeiske markedet. I 1967 ble dette platekompaniet solgt til ABC Records og fikk da navnet ABC-Dunhill. Omkring 1973 gikk ABC-Dunhill til det skritt å slette alle flerspor-innspillingene og mono-masterne til gruppa, fordi de anså dem for å være foreldet og for dyre å ta vare på; Jay Lasker (1924–1989), Den russiske immigrantsønnen Lasker arbeidet i ulike plateselskaper i over førti år, og var i lengre perioder knyttet til Decca, Vee-Jay, Reprise, Dunhill, ABC-Dunhill, Ariola, og til sist for Motown Records medgrunnlegger av Dunhill, og på det aktuelle tidspunkt president i ABC, er vanligvis den som blir holdt ansvarlig for det som skjedde med de originale tapene. De originale innspillingene med The Mamas and the Papas, og med flere andre artister på samme platemerke, f.eks. Three Dog Night, er derfor tapt, slik at det har vært nødvendig å skape digital versjoner av stereoalbumenes mastre, som ofte er andre- eller tredje-generasjons taper. Dette er grunnen til at lydkvaliteten på gjenutgivelsene ikke lever opp til de beste fra 1960-tallet. I 2012 fant Sundazed Records i England en monomaster av If You Can Believe Your Eyes and Ears, som de utga både som 180-grams vinylplate og i en «limited edition» med opplag på bare 500 eksemplarer av en CD-singel.
Frogner kirkes kapell
Frogner kirkes kapell er en langkirke fra 1939 i Oslo kommune, Oslo fylke.
Byggverket er i tegl og har 80 plasser.Kapellet ligger i tilknytning til kirken og ble bygd i 1937-1939. Johan Meyer d.y. var arkitekt. Kapellets hovedutsmykning er altertavlen av Dagfin Werenskiold,
Kapellet har nyromansk stil.
Jersey City
Næringslivet består av produksjon av stål og kjemisk industri.
Paul Moxnes
Paul Anders Moxnes (født 3. juni 1942 i Trondheim) er en norsk psykolog. Han er professor i organisasjonspsykologi.
The Education of Mr. Pipp
The Education of Mr. Pipp er en amerikansk stumfilm fra 1914, regissert av William F. Haddock.
Handling
Medlemmene av en familie i Pittsburgh forsøker å forberede deres Sosiale klasser, gjennom en million dollar som de fikk når faren deres solgte virksomheten sin til Steel Trust. De flytter deretter til New York, og etablerer seg snart i en bolig på Fifth Avenue. Moren i familien ansetter en falsk fransk adelsmann, for å lære seg selv og døtrene sine det franske språket. Men denne franskmannen er i virkeligheten en kjeltring. Den eldste datteren i familien møter en ung ridemester ved navn Fitzgerald, og det blir kjærlighet ved første blikk.
Yuexi (Liangshan Yi)
Yuexi (kinesisk: 越西县; pinyin:  Yuèxī Xiàn) er et fylke i det autonome prefekturet Liangshan Yi i provinsen Sichuan i Folkerepublikken Kina.
I 1999 hadde fylket en befolkning på 234,499.
Pedro Gonçalves
Pedro António Pereira Gonçalves (født 28. juni 1998) er en portugisisk fotballspiller som spiller for Sporting Clube de Portugal.
Landslaget
Han ble tatt ut i s EM-tropp til EM i fotball 2021.
Jessica Aguilera
Jessica Aguilera (født 26. juni 1985) er en nicaraguansk friidrettsutøver, som konkurrerer i sprintløp. Hun representerte Nicaragua under Sommer-OL 2008, der hun ble utslått i de innledende rundene.
Kapp Muyen
Kapp Muyen er et nes kun 107 meter vest for Beerenberg på Jan Mayen. Neset har fått sitt navn fra den nederlandske hvalfangerkapteinen på «Neptunes» Willem Cornelisz. van Muyden, som var blant de første som fanget hvaler ved Jan Mayen.
Gerhard Hoë
Gerhard Fredrik Hoë (født 23. desember 1798 i Trondhjem, død 27. november 1877 samme sted) var en norsk kjøpmann, konsul og stortingsmann for kjøpstedene Trondhjem og Levanger 1848–1850.
Liv og virke
Han ble født inn i handelspatrisiatet i Søgaden som eneste sønn av Herman Hoë og Anna Dorothea Brodtkorb. Han hadde fire eldre søstre. Faren og farbroren hadde innvandret som unge til Trondhjem fra Flensborg, som den gangen lå i hertugdømmene under dansk styre. Gerhard Hoë hadde også en fetter med samme navn, som vendte tilbake til de traktene. Moren var datter av justisråd, sorenskriver på Helgeland og eier av Tjøttagodset Niels Gerbrand Brodtkorb. De to familiene ble ført sammen gjennom Herman Hoës fiskehandel, som satte ham «i kontakt med folk med eier- og handelsinteresser på kysten».
Som resten av patrisierne i Søgaden, som for en stor del hadde aner fra Flensborg, hadde Hoë-familien slått seg opp på eksport av fisk, trelast og kobber, variert importhandel og rederivirksomhet. De overtok også Brodtkorbs godssamlinger. Gerhards søster Nicoline ble i 1812 gift med Herman Garmann, deres fars handelsfullmektig og kompanjong. Gerhard gikk Trondhjems borgerlige realskole, deretter handelsskole og lære i Glasgow, Hamburg og Lübeck, før han i 1824 ble tatt opp som kompanjong i firmaet, mens faren trakk seg tilbake. Da Herman Garmann døde i 1853, ble Gerhard Hoë eneeier i firmaet H. Hoë & Co.
Hoë var medlem av representantskapet i Norges Bank 1836–1848, som på den tiden hadde hovedkontor i Trondhjem. Han var varamann til Stortinget fra kjøpstedene Trondhjem og Levanger i periodene 1842–1844 og 1848–1850, og møtte i den siste for statsråd Hans Riddervold. Hoë satt i Stortingets protokollkomité. Han hadde også kommunale verv.
Hoë var visekonsul for Kongedømmet Sardinia og De to sicilier fra 1836 og frem til samlingen av Italia i 1861.
Han ble tatt opp medlem av Klubselskabet Harmonien i 1821 og Det Kongelige Norske Videnskabers Selskab i 1837.
Gerhard Hoë var ugift og barnløs, og bodde i en bygård i Søgaden (Kjøpmannsgata) sammen med sin søster Dorthea, som var enke, og hennes ugifte datter Doris. Gerhard Hoë levde sine siste år tilbaketrukket, men opptrådte som velgjører. Gerhard og Dorthea døde i 1877. Firmaet ble også avviklet ved hans død. Doris sørget for at familieformuen for en stor del ble utdelt til byens fattige og til andre veldedige formål.
Olivedos
Olivedos er en kommune i delstaten Paraíba i nordøstregionen av Brasil.
Zhifu
Zhifu kan være:
Kampot (provins)
Kampot (khmer: កំពត) er en provins sør i Kambodsja som grenser mot Thailandgulfen i sør. Provinsen deler grenser med fem andre provinser, Sihanoukville i vest, Koh Kong i nordvest, Kampong Spoe i nord, Takeo i øst og Kep i sør.
Hovedstaden, som også heter Kampot, var åsted for et større slag under Vietnamkrigen og borgerkrigen i Kambodsja våren 1974. Røde Khmer vant slaget og fikk dermed et utgangspunkt for å legge større deler av landet under seg.
En av provinsens mest kjente attraksjoner er Bokor Hill Station, en fraflyttet by bygget av franskmennene i kolonitiden.
Administrativ inndeling
Kampot er delt inn i åtte distrikter, som igjen er delt inn i 92 kommuner og 477 landsbyer.
Bryting under Middelhavslekene 1951
Bryting under Middelhavslekene 1951. Bryting var en av tretten sporter under de første Middelhavslekene som ble arrangert i Alexandria i Egypt i perioden 5. oktober til 20. oktober 1951. Det ble konkurrert i åtte vektklasser i gresk-romersk stil og åtte vektklasser i fristil, kun for menn. Tyrkia ble beste nasjon med åtte gullmedaljer foran Egypt og Italia med fire hver.
Innmarsjen i Kambodsja
Formål
Formålet med innmarsjen var å knuse den om lag 40,000 mann store nordvietnamesiske styrken, inkludert FNL-soldater som sto i de østlige grenseområdene i Kambodsja. Landets offisielle nøytralitet og militære svakhet gjorde området til et relativt trygt oppmarsj-sted for nordvietnamesiske styrker og etablering av baser for aksjoner mot Sør-Vietnam. Styrkene fikk forsyninger via Ho Chi Minh-stien, som i dette området også gikk under navnet Sihanouk-stien.
Bakgrunn
Da USA endret sin politikk i retning av at Sør-Vietnam selv skulle ivareta bakkekampene og med en tilhørende amerikansk tilbaketrekning, gikk den amerikanske presidenten Richard Nixon inn for å styrke den sørvietnamesiske sikkerheten ved å fjerne denne trusselen.
De nordvietnamesiske styrkene hadde benyttet kambodsjansk territorium helt siden 1963. I 1966, inngikk den kambodsjanske statslederen, prins Norodom Sihanouk, en avtale med Folkerepublikken Kina som tillot etablering av kommunistiske baser i Kambodsja og til å bruke havnen i Sihanoukville som forsyningskanal, da han regnet med at kommunistene ville overta hele Sørøst-Asia.
En endring i den kambodsjanske regjeringen i 1970 gjorde det mulig å iverksette en operasjon som kunne ødelegge basene i grenseområdene, da prins Sihanouk ble avsatt og erstattet av den amerikansk-orienterte generalen Lon Nol.
Kampene
De sørvietnamesiske styrkene var ikke underlagt de samme tidsmessige og geografiske begrensningene som de amerikanske, og kunne bruke lenger tid på framrykningene. Fra provinshovedstaden Svay Rieng presset enheter fra den sørvietnamesiske hæren vestover mot Kampong Trabek, hvor de 14. mai slo et nordvietnamesisk regiment. 23. mai presset sørvietnameserne bakenfor de fremste amerikanske postene og angrep byen Krek. Den sørvietnamesiske operasjon var hovedsakelig en «search and destroy mission», hvor de sørvietnamesiske enhetene finkjemmet området for å finne nordvietnamesiske forsyningsdepoter.
Det eneste større konvensjonelle slaget de amerikanske styrkene ble engasjert i var 1. mai i byen Snoul, som ble antatt å være et av flere endepunkt for Ho Chi Minh-stien. Enheter fra den amerikanske stridsvognstyrken ble satt under tung beskytning etter som de nærmet seg byen og dens flystripe. Da det store amerikanske angrepet ble møtt med sterk motstand, stoppet amerikanerne framrykkingen og fikk luftstøtte som bombet byen i to dager, før de rykket inn i en by i ruiner. Den følgende dagen rykket amerikanske enheter inn i hva som ble kalt «The City», sørvest for Snoul. Det tre kvadratkilometer store nordvietnamesiske basekomplekset besto av 400 hus, lagerskur, og bunkere, som alle var fylt med mat, våpen og ammunisjon. Komplekset hadde reparasjonsverksted for lastebiler, sykehus, sagbruk, 18 spisesaler, en grisefarm og svømmebasseng. 40 kilometer mot nordøst kom andre amerikanske enheter over en større base 6. mai, som fikk kallenavnet «Rock Island East», etter den amerikanske hærens store lager Rock Island Arsenal i Illinois, området besto av mer enn 6,5 millioner salver antiluftskyts, 500,000 salver geværammunisjon, tusenvis av raketter, flere General Motors lastebiler, og store kvanta med kommunikasjonsutstyr.
The End of the Feud
The End of the Feud er en amerikansk stumfilm fra 1914, regissert av Allan Dwan.
Handling
I femti år har familiene Dawson og Putnam vært engasjert i en dødelig familie-feide. Gamle Hen Dawson er nå patriarken for Dawson-familien, og Jed Putnam er den øverste lederen for Putnam-familien. Dawson har en eneste datter, June. I den rivaliserende familien finnes det en eneste sønn, Joel. Men det familiene ikke vet er at Joel og June lenge har vært hemmelige elskere.
Men en dag kommer det en ny religiøs person til området, som klarer å overbevise overhodene for de to familiene at feiden deres er ugudelig. Alle deres forskjellige håndlangere blir deretter avvæpnet, og fred og harmoni blir omsider etablert. Men når det kommer frem at Joel og June allerede har hatt et forhold, gjenopptas de tidligere fiendtlighetene. Medlemmer av Dawson-familien planlegger å drepe Joel, og tragedien er nært forestående.
Zhifu Dao
Zhifu Dao (芝罘島 pinyin: Zhīfù dǎo eller 北島 Běi dǎo – «Nordøya») er en liten øy av stor historisk betydning i Shandong i Kina. Navnet på øya, som britene nedtegnet som Chefoo, ble generalisert til å betegne hele Yantairegionen i eldre vestlig litteratur.
Administrativt er Zhifu del av landsbyen Dàtuǎn (大疃村), Xingfu subdistrikt, Zhifu-distriktet, Yantai i Shandong. Dàtuǎn har en del på fastlandet der de fleste av innbyggerne bor.
Øya ligger i havbukten Bohai i Gulehavet. Den var opprinnelig en riktig øy, men masse ført med havstrømmene har bygd opp en landfast forbindelse; nå er den en halvøy.
Øya har et fjell ved navn 老爺山 Lǎoyé Shān, som er 294,1 meter høyt. En klippe ved havet som skal ligne en gammel kvinne hetter Gammel dame-steinen (婆婆石, Pópó Shí), 43,49 moh. Sørenden av øya er skogdekt.
Arkeologiske funn har avdekket over 200 gjenstander, blant dem steinøkser (錛 : Bēn), potteskår, beinnåler og beinhårnåler som er blitt datert til neolittisk tid.
Øya var et gravsted under Zhou-dynastiet. Qin Shi Huang besøkte øya flere ganger for å finne en legendarisk eliksir fra Udødelighetsfjellet som skulle gi evig liv. Han etterlot seg inskripsjoner som er synlige i dag, som denne fra 218 f.Kr.: Ankom Fu, risset i steinen (登之罘，刻石), og denne fra 210 f.Kr.), Kom til Fu, så enorm stein, skjøt en fisk (至之罘，見巨石，射殺一魚).
Ogaå senere keisere kom i samme ærend, alle uten å finne eliksiren.
Roermond
Roermond (limburgsk: Remunj) er en by, kommune og bispedømme sentralt i den nederlandske provinsen Limburg. Byen ligger ved elven Rurs (Roer) samløp med Maas.
Bydeler i Roermond:
Enkelt sannhetskilde
Innen informatikk er en enkelt sannhetskilde en arkitektur for et informasjonssystem hvor man strukturerer informasjonsmodeller og tilhørende datamodeller slik at hvert dataelement har sin mesterkopi på bare ett sted, hvilket som gir normalisering på kanonisk form. Koblinger til dataelementer skjer da bare ved referanse. Siden alle andre steder man finner dataene bare refererer tilbake til den primære «sannhetskilden» vil oppdateringer av dataelementet på den primære plasseringen forplante seg til hele systemet, hvilket kan gi bedre effektivitet og produktivitet, forebygge inkonsistenser, samt gi sterkt forenklet versjonskontroll. Ideelt skal et system med enkelt sannhetskilde levere data som er autentiske, autentiserbare, relevante og refererbare.
Arkitekturer for en enkelt sannhetskilde har blitt brukt i virksomheter for å unngå at det brukes utdatert (og derfor feil) informasjon på grunn av feilkoblede dupliserte eller denormaliserte dataelementer (en direkte konsekvens av forsettlig eller utilsiktet denormalisering av en hvilken som helst eksplisitt datamodell). I arkitekturer uten en enkelt sannhetskilde vil hyppige forgreninger svekke klarhet og produktivitet, noe som medfører arbeidskrevende vedlikeholdsbehov.
Karla Moreno
Karla Moreno (født 15. mars 1988) er en nicaraguansk vektløfter, som konkurrerer i klasse 48 kilo. Hun representerte Nicaragua under Sommer-OL 2008, der hun kom på 11.-plass.
Enkelt sannhetskilde
Ontologiske interaksjoner
En forutsetning for at en gitt enkelt sannhetskilde kan eksistere er at det ikke eksisterer mer enn én enkelt sannhet. I mange tilfeller gir ikke dette noen problemer (for eksempel innenfor bestemte navnerom, eller til og med på tvers av dem, så lenge navnekollisjoner eller bredere navnekonflikter blir adekvat håndtert).
Brede sammenhenger og de vanskeligste ontologiske avvikene krever sammenligning ved «epistemisk regime» og avstemming (eller i det minste forhandlinger eller transaksjonselle utvekslinger). Et eksempel på slik forsoning er hvis to teologiske seminarbiblioteker fra to forskjellige religioner (X og Y) kan utveksle informasjon, men at enigheten om sannheten vil ligge på nivået med utsagn som at "religion X hevder at Gud er lilla mens religion Y hevder at Gud er grønn", snarere enn på nivået med "Gud er lilla" eller "Gud er grønn".
Dette plattform-agnostike konseptet har også sivile og utenrikspolitiske bruksområder med tanke på forskjeller mellom ulike jurisdiksjoner sine juridiske definisjoner, som for eksempel hvorvidt et bestemt økonomisk system anses som godt, dårlig eller en mellomting (for eksempel kapitalisme, sosialisme og blandingsøkonomi), juridiske definisjoner av ekteskap (om en pasient er gift eller ikke, og i henhold til hvilken lov), om det biologiske kjønnet er lik det juridiske kjønnet (hvilket kjønn eller kjønnsidentitet en person har ifølge egenmelding eller ifølge noen andre), og så videre.
Arkitekturer
En ideell implementering en enkelt sannhetskilde er sjelden mulig for de fleste virksomheter. Dette skyldes at mange organisasjoner har flere informasjonssystemer som hver har behov for tilgang til data knyttet til de samme entietene (for eksempel kunde). Ofte kjøper virksomehter flere programvare-systemer som hyllevare fra ulike leverandører, og disse kan ikke endres på trivielle måter. Hvert av disse forskjellige systemene må derfor lagre sine egen versjon av felles data eller entiteter, og derfor må hvert system beholde sin egen kopi av en oppføring (og dermed umiddelbart bryte enkeltkilde-tilnærmingen definert ovenfor).
For eksempel vil:
Det er ikke alltid støtte i programvaren for å erstatte disse oppføringene med pekere til en enkelt sannhetskilde.
For organisasjoner (med mer enn ett informasjonssystem) som ønsker å implementere en enkelt sannhetskilde (uten å endre alt annet enn ett hovedsystem for å lagre pekere til andre systemer for alle entiteter), brukes ofte understøttende arkitekturer som:
Datavarehus
Mens det primære formålet med et datavarehus er å støtte rapportering og analyse av data som er kombinert fra flere kilder, mefører også det faktumet at slike data er kombinerte (i henhold til forretningslogikk innebygd i transformasjons- og integrasjonsprosesser) at datavarehuset ofte brukes som en de facto enkelt sannhetskilde. Generelt sett brukes imidlertid ikke dataene som er tilgjengelige fra datavarehuset til å oppdatere andre systemer; snarere blir datavarehuset en enkelt sannhetskilde for rapportering til flere interessenter. I denne sammenheng blir datavarehuset mer korrekt referert til som en enkeltversjon av sannheten siden andre versjoner av sannheten eksisterer i dens operasjonelle datakilder (ingen data stammer fra datavarehuset, det er ganske enkelt bare en rapporteringsmekanisme for data lastet fra driftssystemer).
Grunndataforvaltning
Et system for grunndataforvaltning kan fungere som sannhetskilde for en gitt entitet som kanskje ikke nødvendigvis har en alternativ sannhetskilde i et annet system. Vanligvis fungerer grunndataforvaltning som et knutepunkt for flere systemer, hvorav mange kan være sannhetskilden for oppdateringer av forskjellig informasjon om en gitt entitet. For eksempel kan kunderelasjonssystemet være sannhetskilden for de fleste aspekter av kunden, og oppdateres av en operatør i kundesenteret. Imidlertid kan (for eksempel) en kunde selv også oppdatere adressen sin selv via en kundeportal som fungerer via en annen baksystem-database enn CRM-systemet. Grunndata-applikasjonen mottar da oppdateringer fra to ulike kilder, og fungerer som megler for å bestemme hvilke oppdateringer som skal betraktes som autoritative (gylden oppføring) og syndikerer deretter disse oppdaterte dataene videre til alle abonnementssystemer (normalt via en tjenestebuss).
Hendelseslager og hendelseskilder
Hendelsesorienterte arkitekturer kan implementeres ved å lagre systemtilstanden som en ordnet sekvens av tilstandsendringer. For å gjøre dette trengs et hendelseslager som er en type database designet for å lagre alle hendelsene som endrer tilstanden til systemet.
Tjenestebuss
En tjenestebuss tillater et hvilket som helst antall systemer i en organisasjon å motta oppdateringer av data som har endret seg i et annet system. For å implementere en enkelt sannhetskilde må man identifisere ett enkelt kildesystem med riktige data for enhver entitet. Endringer i denne entiteten (opprettelse, oppdatering og sletting) publiseres deretter via tjenestebussen, og andre systemer som trenger en kopi av disse dataene abonnerer på denne oppdateringen, og oppdaterer følgelig sine egne oppføringer. Hovedkilden for enhver gitte entitet må kunne identifiseres (noen ganger kalt den gyldne oppføringen). Ethvert gitte system kan publisere (altså være sannhetskilde for) informasjon om en bestemt entitet (for eksempel kunde), og også abonnere på oppdateringer fra et annet system for informasjon om en annen entitet (for eksempel produkt).
Patricia Locke
Hun var selv en indianer fra stammene lakota og chippewa. Hun var datter av John og Eva McGillis. Hennes far jobbet for Bureau of Indian Affairs. Hun ble uteksaminert fra University of California, Los Angeles i 1951. Hun underviste som professor ved forskjellige amerikanske universiteter, blant andre University of California, Los Angeles, San Francisco State University, Alaska Methodist University, University of Colorado og University of Southern Maine. I 1969 presenterte hun sin muntlige historie, som blir oppbevart i Library of Congress. Hun uttalte i 1978 seg mot føderale bestemmelser som påvirket indianernes egne myndigheter, og støttet American Indian Religious Freedom Act. Hun ble utnevnt som medlem av innenriksdepartementets task force for indiansk utdannelsespolitikk i 1979. I sin tid hjalp hun 17 stammer med å etablere indianske høyskoler.
De siste ti år av sitt liv var hun en bahai, og bodde i Standing Rock indianerreservat. Hun var gift med Charles E. Locke fra 1952 til 1975, og de fikk sønnen Kevin Locke og senere også en datter som fikk indianernavnet Winona Flying Earth. I 1991 ble hun tildelt The MacArthur Fellows Program for sitt livslange arbeid med å bevare innfødte nordamerikanske språk.
I 2005 ble hun innvotert i National Women's Hall of Fame.
Kortbane-VM i svømming 2014 – 50 meter fri menn
50 meter fri for menn under Kortbane-VM i svømming 2014 fant sted den 4. og 5. desember 2016 i Doha i Qatar.
Rekorder
Følgende rekorder ble satt under konkurransen:
Forsøksheat
Forsøksheatene ble avholdt fra kl. 10.59 lokal tid.
Semifinaler
Semifinalene ble avholdt kl. 18:46 lokal tid.
Finale
Finalen ble avholdt kl. 19.35 lokal tid.
Harald Hanche-Olsen
Harald Hanche-Olsen (født ) er førsteamanuensis ved Institutt for matematiske fag ved NTNU, Trondheim. Han har også vært elev ved Forsøksgymnaset i Oslo. Hans hovedområder er konserveringslover og ikkelineære partielle differensialligninger, funksjonalanalyse, matematisk modellering og stokastisk analyse
Har skrevet flere artikler, blant annet
Hanche-Olsen er medlem av Norsk matematikkråd (NMR) fra 2002; I årene 2003–2008 var han styresekretær, og han var nestleder i styret i årene 2011–2014.
Episcopal Diocese of San Joaquin
Episcopal Diocese of San Joaquin er et bispedømme innen Episcopal Church in the United States of America (ECUSA). Det ligger i det sentrale California med hovedsete i Fresno.
Den 8. desember 2007 vedtok bispedømmet å bryte ut fra ECUSA – særlig på grunn av saker som ekteskap mellom homofile og ordinasjon av homofile samboende. Utbryterne ønsket å kalle seg Anglican Diocese of San Joaquin. Det var meningen å knytte an til de anglikanske kirker i det sørlige Sør-Amerika, i den region som omfatter Argentina, Bolivia, Chile, Paraguay, Peru og Uruguay.
Heterogomphus inarmatus
Heterogomphus inarmatus er en bille som hører til gruppen hornbiller i familien skarabider (Scarabaeidae).
Utseende
En stor, kraftig, brun, blank hornbille. Hos denne arten mangler hannen horn, så hann og hunn er overflatisk ganske like.
Levevis
Til tross for at noen av artene er ganske vanlige er det lite man vet om biologien til disse billene. Larvene til de artene der disse er kjente lever i jorda der de spiser dødt, organisk materiale. De voksne billene er aktive om natta og kommer gjerne til lys. Disse artene er ikke regnet som skadedyr.
Norneulykken
Norneulykken var en helikopterulykke som inntraff i Norskehavet ca. 100 nautiske mil vest-nordvest for Brønnøysund den 8. september 1997. Tolv personer omkom i ulykken.
Heterogomphus inarmatus
Utbredelse
Arten er kjent fra Argentina og Peru.
Norneulykken
Et helikopter av typen Eurocopter Super Puma som ble operert av Helikopter Service AS var i kontraktfestet transporttjeneste for Statoil til Nornefeltet i Norskehavet vest av Brønnøysund. Den 8. september 1997 klokken 06.00 tok helikopteret av fra Brønnøysund lufthavn med kurs for oljeproduksjonsskipet «Norne».
Hebron (bibelsk person)
Ifølge Toraen var Hebron eller Chebrown (חֶבְרוֹן Ḥeḇrōn) en sønn av Kahat og barnebarn av Levi, følgelig er han broren til Amram og onkel til Aron, Miriam og Moses. Hebron er portrettert i teksten som grunnleggeren av den Hebronittene  fraksjon av Levittene, dog i noen tilfeller, slik som i Krønikebøkene omhandles Hebronittene som om de er adskilt fra etterkommerne etter Kohat.
Norneulykken
Ombord var ti passasjerer og en besetning på to. Flygingen forløp som normalt i 2,000 fots høyde fram til klokken 06.50, da besetningen observerte korte lysglimt fra et varsellys på instrumentpanelet. Besetningen hadde ikke grunnlag for å forstå at dette var et alvorlig faresignal. Helikopteret nærmet seg «Norne», og besetningen observerte kort tid etter noe som ble antatt å være flere feilindikasjoner.
Hebron (bibelsk person)
Bibelen har ikke noen flere detaljer om Hebrons liv, og ifølge tekstkritisk bibelforskning av slektsforholdene til Levi sine etterkommere er faktisk en etiologisk myte som reflekterer populær oppfatning av sammenhengene mellom ulike levittiske fraksjoner; tekstkritiske forskere tilskriver slektsforskning til generasjonsboken, et dokument med opprinnelse fra tilsvarende religion-politisk gruppe og er datert ifølge Prestedokumenter. Bibelske forskere mener at hebronittene fått sitt navn på grunn av opprinnelsen av den levitt-dominert byen som heter Hebron, noe som betyr liga. Mer sannsynlig og i samsvar med bibelsk kronologi så har navnet som har blitt gitt til Hebron sin opprinnesle i forhold til byen med samme navn som ble etablert på Abrahams tid rundt 400 år tidligere.
Ouro Velho
Ouro Velho er en kommune i delstaten Paraíba i nordøstregionen av Brasil.
Norneulykken
En begynnende feil i akselforbindelsen mellom høyre motor og hovedgearboksen ble på dette tidspunktet kritisk, noe som førte til at høyre, og deretter venstre, kraftturbin desintegrerte. Dette medførte at vitale kontrollstag for styring av helikopteret ble kuttet og det kom helt ut av kontroll. Samtlige om bord omkom da helikopteret traff havoverflaten. Helikopteret sank på 380 meters dyp.
Havarikommisjonen for sivil luftfart (HSL) gjennomførte undersøkelsen etter ulykken og avga sin rapport om hendelsesforløp og årsaksforhold 9. november 2001.
Allar Raja
Allar Raja (født 22. juni 1983) er en estisk roer som spesialiserer seg i dobbeltfirer. Under Sommer-OL 2012 i London representerte han landet sitt, der han ble nummer 4.
Under Sommer-OL 2020 i Tokyo som ble arrangert i 2021, ble han nummer 6 i dobbeltfirer.
Huidong
Huidong kan være:
De fortapte spillemenn
De fortapte spillemenn (dansk: De fortabte spillemænd, færøysk: Glataðu spælimenninir) er en roman av den færøyske forfatteren William Heinesen (1900–1991), først utgitt på dansk i 1950. Romanen regnes som Heinesens mest populære bok, og som et av hans hovedverk. Den ble oversatt til norsk av Inger Hagerup i 1957.
Handlingen er lagt til Tórshavn i en tid som kan tilsvare forfatterens barndom, og skildrer klokker og vindharpebygger Kornelius Isaksen, og hans tre sønner Moritz, Lille-Kornelius og Sirius. Romanen er komponert som et musikkverk, med fire satser, og satsene er bygget rundt de tre brødrenes bryllup. Til hvert bryllup hører også et dødsfall eller en ulykke.